gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6754, del 16-04-2012 (2012/3632)

Modificació de terminis de convocatòria d'obertura de sobres de la licitació número CNMY12/DGSC/01, servici d'emmagatzematge i suport logístic per a la distribució del fons editorial de la Generalitat.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6754

Data del DOGV
:   16-04-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/3632


Data del document
:   12-04-2012

Organisme emissor
:   Conselleria de Presidència

Tipus de document
:   Anunci

Anàlisi jurídica

 Descriptors 

:   * contracte de serveis

Modificació de terminis de convocatòria d'obertura de sobres de la licitació número CNMY12/DGSC/01, servici d'emmagatzematge i suport logístic per a la distribució del fons editorial de la Generalitat. [2012/3632]  
Resultant que per la Resolució de data 21 de març de 2012, publicada en el Diari Oficial de la Comunitat Valenciana número 6741, de data 26 de març de 2012, es fa pública la convocatòria de licitació per procediment obert, mitjançant pluralitat de criteris, per al contracte de servici d'emmagatzematge i suport logístic per a la distribució del fons editorial de la Generalitat.  
Resultant que l'apartat 8, obertura d'ofertes, establix el següent:  
  
a) Entitat: Conselleria de Presidència. Secretaria General Administrativa.  
b) Domicili: c/ Juristes, 10.  
c) Localitat: 46270 València.  
d) Data: el sobre B el 17 d'abril de 2012 a les 12.45 hores.  
El sobre C el 20 d'abril de 2012 a les 12.45 hores.  
Considerant les facultats conferides per l'article 28, apartat l, de la Llei 5/1983, del Consell, resolc:  
Modificar l'apartat 8, obertura d'ofertes, de la Resolució de data 21 de març de 2012, per la qual es fa pública convocatòria de licitació per procediment obert, mitjançant pluralitat de criteris, per al contracte de servici d'emmagatzematge i suport logístic per a la distribució del fons editorial de la Generalitat, que haurà de quedar amb la redacció següent:  
a) Entitat: Conselleria de Presidència. Secretaria General Administrativa.  
b) Domicili: c/ Juristes, 10.  
c) Localitat: 46890 València.  
d) Data: el sobre B el 23 d'abril de 2012 a les 10.00 hores.  
El sobre C el 27 d'abril de 2012 a les 12.00 hores.  
  
València, 12 d'abril de 2012.- El conseller de Presidència i vicepresident del Consell: José Ciscar Bolufer.
Diari Oficial de la Generalitat Valenciana


Sumari del DOGV 6915, del 03-12-2012 (2012/10518)

Notificació de la sentència dictada en el procediment ordinari número 2976/2009.
--------------------------------------------------------------------------------

### Dades del document

Número de DOGV
:   6915

Data del DOGV
:   03-12-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/10622


Organisme emissor
:   Jutjat de Primera Instància número 2 de Castelló de la Plana

Tipus de document
:   Edicte

Notificació de la sentència dictada en el procediment ordinari número 2976/2009. [2012/10606]  
Procediment ordinari 2976/2009-F   
Demandant: Caixa d'Estalvis de València, Castelló i Alacant (Bancaixa).  
Procuradora: Eva M.ª Pesudo Arenós.   
Demandat: Manuel Pérez Martínez.  
Procurador/a: -   
Conrado Javier González Caballero, secretari d'este Jutjat de Primera Instància número 2 de Castelló, faig saber:  
Que en este procediment s'ha dictat Sentència en data 15 de desembre de 2011, l'encapçalament i dispositiva de la qual, literalment, són com seguix.  
«Sentència número 000226/2011   
Castelló de la Plana, 15 de desembre de 2011   
Diana Moreno Martín, magistrada jutgessa del Jutjat de Primera Instància número 2 de Castelló i partit, ha vist les presents actuacions de juí ordinari seguides en este jutjat amb el número 2976/2009, en les quals ha sigut part demandant l'entitat Caixa d'Estalvis de València, Castelló i Alacant (Bancaixa), representada per la procuradora senyora Pesudo Arenós, i assistida per la lletrada senyora Mercé Semper, i la part demandada, Manuel Pérez Martínez, en situació de rebel·lia processal, sobre la reclamació d'una quantitat.   
Dispositiva   
He d'estimar i estime íntegrament la demanda formulada per la procuradora senyora Pesudo Arenós, en nom i representació de l'entitat Caixa d'Estalvis de València, Castelló i Alacant (Bancaixa) contra Manuel Pérez Martínez, i en conseqüència, condemne Manuel Pérez Martínez que abone a l'actora, i pels conceptes expressats en la present resolució, la quantitat de 22.356,28 euros, més els interessos de demora pactats des del 24 de novembre de 2009 fins al pagament complet del que es deu, i a l'abonament de les costes processals produïdes en este pleit.   
Notifiqueu esta sentència a les parts, i feu-los saber que contra esta podran interposar davant d'este jutjat, prèvia consignació del depòsit legalment previst, recurs d'apel·lació en ambdós efectes, dins dels 20 dies següents a la seua notificació, perquè el resolga l'Audiència Provincial de Castelló.   
Esta és la meua sentència, que pronuncie, mane i firme.»   
I perquè conste i servisca este edicte per a la notificació de la sentència al demandat, Manuel Pérez Martínez, expedisc este edicte.  
  
Castelló de la Plana, 22 d'octubre de 2012.- El secretari: Conrado Javier González Caballero.
Diari Oficial de la Generalitat Valenciana


Sumari del DOGV 6858, del 10-09-2012 (2012/8272)

Informació pública de l'actualització de tarifes de subministrament d'aigua potable de Gavarda.
-----------------------------------------------------------------------------------------------

### Dades del document

Número de DOGV
:   6858

Data del DOGV
:   10-09-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/8272


Organisme emissor
:   Sociedad Española de Abastecimientos, SA

Tipus de document
:   Anunci

Informació pública de l'actualització de tarifes de subministrament d'aigua potable de Gavarda. [2012/8272]  
S'informa perquè en prengueu coneixement que, en relació amb la sol·licitud de modificació de tarifes de subministrament domiciliari a Gavarda, d'acord amb l'establert en l'article 3.3 del Decret 3/2008, d'11 de gener, del Consell, transcorregut el termini determinat en el citat article i en virtut de la normativa anterior, es consideren aprovades les tarifes d'aigua potable sotmeses a consideració. Per tot açò:  
  
Tarifa aprovada:   
  
  
  
  
Sobre les presents tarifes s'aplicarà l'IVA, d'acord amb l'establert en la Llei 37/1992, de 28 de desembre.  
Cosa que es fa pública.  
  
València, 5 de setembre de 2012.- L'apoderat: Francisco Zorrilla Soriano.
Diari Oficial de la Generalitat Valenciana


Sumari del DOGV 6808, del 02-07-2012 (2012/6285)

Acceptació de la delegació de la gestió de sancions administratives de l'Ajuntament de l'Alfàs del Pi.
------------------------------------------------------------------------------------------------------

### Dades del document

Número de DOGV
:   6808

Data del DOGV
:   02-07-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/6285


Data del document
:   08-06-2012

Organisme emissor
:   Diputacio d'Alacant. Suma. Gestio Tributària

Tipus de document
:   Resolució

Acceptació de la delegació de la gestió de sancions administratives de l'Ajuntament de l'Alfàs del Pi. [2012/6285]  
  
En compliment del que disposa l'article 7.2 del Reial Decret Legislatiu 2/2004, de 5 de març, pel qual s'aprova el Text Refós de la Llei Reguladora de les Hisendes Locals, es publica l'acceptació, mitjançant un decret de la presidenta de la Diputació Provincial, de data 7 de juny de 2012, de la delegació i comanda efectuada per l'ajuntament que a continuació s'indica, en matèria de gestió i recaptació de determinades sancions administratives, les condicions generals del qual, aprovades pel Ple Provincial en la sessió de data 1 de desembre de 2006, figuren publicades en el Butlletí Oficial de la Província d'Alacant número 9, de data 12 de gener de 2007, i en el Diari Oficial de la Comunitat Valenciana número 5450, de data 14 de febrer de 2007.  
  
L'Alfàs del Pi  
Sancions per l'incompliment de deures, prohibicions o limitacions continguts en les ordenances municipals i en la normativa legal corresponent.  
- Expedients sancionadors en matèria urbanística.  
La delegació i comanda realitzada a favor d'esta Diputació Provincial pel municipi de l'Alfàs del Pi produirà efecte des de l'endemà de la publicació en el Butlletí Oficial de la Província d'Alacant per un període de cinc anys, prorrogable per reconducció tàcita d'any en any, si cap de les parts no manifesta expressament la seua voluntat en contrari, comunicant-ho a l'altra amb una antelació no inferior a sis mesos a la seua finalització o a la de qualsevol dels períodes de pròrroga.  
  
  
Alacant, 8 de juny de 2012.- La presidenta: Luisa Pastor Lillo. La secretària general: Amparo Koninckx Frasquet.
Diari Oficial de la Generalitat Valenciana


Sumari del DOGV 6728, del 06-03-2012 (2012/2158)

Aprovació definitiva de la memòria de retaxació de càrregues del projecte de reparcel·lació de la unitat d'execució 1 de les normes subsidiàries.
-------------------------------------------------------------------------------------------------------------------------------------------------

### Dades del document

Número de DOGV
:   6728

Data del DOGV
:   06-03-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/2158


Data del document
:   28-02-2012

Organisme emissor
:   Ajuntament de Benifairó de Les Valls

Tipus de document
:   Anunci

Descriptors 

:   * Benifairó de les Valls
    * pla d'urbanisme
    * administració local

Aprovació definitiva de la memòria de retaxació de càrregues del projecte de reparcel·lació de la unitat d'execució 1 de les normes subsidiàries. [2012/2158]  
Mitjançant la Resolució de l'Alcaldia de data 29 de desembre de 2009, s'ha disposat aprovar definitivament la liquidació definitiva i la memòria de retaxació del Projecte de Reparcel·lació de la Unitat d'Execució Número 1, de les normes subsidiàries de Benifairó de les Valls, en els termes i quanties que s'assenyalen en l'acord de sotmetiment a informació pública que es confirma.  
La qual cosa es fa pública per a coneixement general als efectes que disposa l'article 392 del Reglament d'Ordenació i Gestió Territorial i Urbanística, aprovat pel Decret 67/2006, de 19 de maig.  
  
  
Benifairó de les Valls, 28 de febrer de 2012.- El alcalde: Antonio E. Sanfrancisco Meseguer.
Diari Oficial de la Generalitat Valenciana


Sumari del DOGV 6908, del 22-11-2012 (2012/10677)

Notificació de la sentència dictada en el procediment ordinari número 973/2011.
-------------------------------------------------------------------------------

### Dades del document

Número de DOGV
:   6908

Data del DOGV
:   22-11-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/10986


Organisme emissor
:   Jutjat de Primera Instància Número 4 de València

Tipus de document
:   Edicte

Notificació de la sentència dictada en el procediment ordinari número 973/2011. [2012/10034]  
Procediment ordinari 000973/2011  
De: Recreativos Ensanche, SL.  
Procuradora: Esperanza de Oca Ros.  
Contra: Xinqin Chen.  
Procurador/a: -   
En el present procediment ordinari número 973/2011 seguit a instàncies de Recreativos Ensanche, SL, contra Xinqin Chen s'ha dictat la sentència número 196, de la qual es publica un extracte suficient que diu el següent:   
«València, 8 d'octubre de 2012  
Beatriz de la Rubia Comos, magistrada jutgessa del Jutjat de Primera Instància número 4 dels d'esta capital, he vist estes actuacions de juí ordinari, en reclamació de quantitat seguides amb el número 973/2011, promogudes per la mercantil Recreativos Ensanche, SL, representada per la procuradora Esperanza de Oca Ros i assistida del lletrat José Orea López, contra Xinqin Chen en rebel·lia en este procediment.  
  
Dispositiva  
Estime íntegrament la demanda de reclamació de quantitat interposada per la representació processal de Recreativos Ensanche, SL, contra Xinqin Chen, i declare resolt el contracte subscrit per ambdós i, en conseqüència, condemne al demandat que abone a l'actor la quantitat de sis mil cinc-cents euros (6.500 €), més els interessos que siguen procedents conforme a l'article 1108 de la Llei d'Enjudiciament Civil amb imposició de les costes processals a la part demandada.   
  
Notifiqueu la present a les parts fent-los saber que no és ferma, i que pot ser recorreguda en apel·lació.»   
I com que el demandat, Xinqin Chen està en parador desconegut, s'expedix el present a fi que li servisca de notificació de forma deguda.   
  
València, 16 d'octubre de 2012.- La secretària judicial: M.ª Teresa Esteve Ramos.
Diari Oficial de la Generalitat Valenciana


Sumari del DOGV 6722, del 27-02-2012 (2012/1807)

Notificació de plec de càrrecs. Expedient número V-DAFT-57/11 i altres.
-----------------------------------------------------------------------

### Dades del document

Número de DOGV
:   6722

Data del DOGV
:   27-02-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/1807


Organisme emissor
:   Institut Valencià d'Habitatge, SA

Tipus de document
:   Anunci

Notificació de plec de càrrecs. Expedient número V-DAFT-57/11 i altres. [2012/1807]  
En compliment del que disposen els articles 59.5 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, mitjançant aquesta notificació es fa saber als interessats que s'indiquen el plec de càrrecs dels expedients administratius ressenyats més avall.  
Els interessats, per a coneixement i constància del contingut íntegre de l'expedient, podran comparèixer a les oficines de l'Institut Valencià d'Habitatge, SA, a la avinguda de la Plata, número 50, baixos, de València, en horari de 09.00 a 14.00 hores, de dilluns a divendres, excepte festius, i disposen d'un termini, a tal fi, de 30 dies.  
D'acord amb el que preveu l'article 13.2 del Reial Decret 1398/1993, de 4 d'agost, en cas de no efectuar al·legacions sobre el contingut del present plec de càrrecs, aquest es considerarà proposta de resolució al director general d'Obres Públiques, Projectes Urbans i Habitatges perquè dicte resolució.  
  
Expedient: V-DAFT-57/11.  
Codi de l'immoble: 5388308783.  
Adreça: Estepar, 10- 5.  
Població: Canals.  
Ocupant: Juan de Dios Fernandez.  
Data del plec de càrrecs: 23.11.2011.  
  
Expedient: V-DAFT-59/11.  
Codi de l'immoble: 3414020344.  
Adreça: Calciners, 12- 1.  
Població: Carcaixent.  
Adjudicatari: Isabel Colomer Ferrer.  
Ocupant: Tamara Pelufo Colomer  
Règim de cessió: arrendament.  
Data del plec de càrrecs: 23.11.2011.  
  
Expedient: V-DAFT-60/11.  
Codi de l'immoble: 8976401937.  
Adreça: Peatonal, 8- 2.  
Població: Riba-roja de Túria.  
Adjudicatari: Juana Rivera Diaz.  
Ocupant: Juan Antonio Garcia Rivera.  
Règim de cessió: arrendament.  
Data del plec de càrrecs: 18.11.2011.  
  
València, 14 de febrer de 2012.- El cap d'Administració i Inspecció del Centre de Gestió d'Habitatge Públic: Fernando Maldonado Pla.
Diari Oficial de la Generalitat Valenciana


Sumari del DOGV 6758, del 20-04-2012 (2012/3608)

Subhasta d'un bé immoble a Gandia.
----------------------------------

### Dades del document

Número de DOGV
:   6758

Data del DOGV
:   20-04-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/3608


Organisme emissor
:   Notaria de Miguel Vila Castellar

Tipus de document
:   Subhasta

Subhasta d'un bé immoble a Gandia. [2012/3608]  
Miguel Vila Castellar, notari del Col·legi de València, amb residència a Gandia, faig saber:   
Que en la meua notaria, situada a Gandia (València), carrer de Rausell, número 2, pis 2n, es tramita venda extrajudicial, conforme a l'article 129 de la Llei Hipotecària, de la següent finca hipotecada:  
Urbana. Número trenta-cinc. Habitatge del pis segon, porta assenyalada amb el número set, tipus C, amb accés des de l'escala posterior de l'edifici situat a Gandia, al carrer de Plus Ultra, número 45, amb una superfície construïda de huitanta-tres metres cinquanta-set decímetres quadrats i una superfície útil de setanta-un metres quaranta-huit decímetres quadrats. Confronta: front, caixa de l'escala i celobert interior; dreta, departament número trenta-set; esquerra, departament número nou de la primera escala; i fons, volades del carrer d'Abad Sola.  
  
Referència cadastral: 6319149HY3435U8974HP.  
Inscripció: Registre de la Propietat de Gandia Número u, foli 85, tom 1015, llibre 321, finca 35267 (inscripció 3a).  
Ja que és procedent la subhasta de la finca s'indiquen les condicions d'aquesta, tenint en compte que es tracta d'un habitatge habitual de la deutora hipotecant i, en conseqüència, és d'aplicació l'article 12 del Reial Decret Llei 6/2012, de 9 març, de mesures urgents de protecció de deutors hipotecaris sense recursos:   
Tindrà lloc en la meua notaria. L'única subhasta serà el dia 7 de juny de l'any 2012, a les 11.00 hores, i el tipus de subhasta serà de cent quinze mil tres-cents cinquanta-set euros amb deu cèntims d'euro (115.357,10 €).  
La documentació i certificació del registre a què es refereixen els articles 236.a i 236.b del Reglament Hipotecari poden consultar-se en la notaria de dilluns a divendres de 09.00 a 14.00 hores i de dilluns a dijous de 16.00 a 19.00 hores. S'entendrà que tot licitador accepta com a bastant la titulació aportada. Les càrregues, els gravàmens i assentaments anteriors a la hipoteca que s'executa continuaran subsistents. Els licitadors hauran de consignar, prèviament a la subhasta, en la notaria una quantitat equivalent a un 30% del tipus indicat, mitjançant xec bancari a nom del notari o justificant d'ingrés en el compte d'aquesta notaria obert en Banco Español de Crédito, SA, oficina principal a Gandia, situada al passeig de Germanies, número 7, d'aquesta població.  
Podran fer-se postures per escrit en plec tancat, i s'hi adjuntarà el justificant del depòsit previ fins al moment de la subhasta. Només l'adjudicació a favor del creditor requeridor o la rematada a favor d'aquest o d'un creditor posterior podran fer-se cedint a un tercer.  
  
  
Gandia, 5 d'abril de 2012.- El notari: Miguel Vila Castellar.
Diari Oficial de la Generalitat Valenciana


Sumari del DOGV 6745, del 30-03-2012 (2012/3192)

Notificació de declaració de sobreseïment. Expedient sancionador número 377/05 SAN.
-----------------------------------------------------------------------------------

### Dades del document

Número de DOGV
:   6745

Data del DOGV
:   30-03-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/3192


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de declaració de sobreseïment. Expedient sancionador número 377/05 SAN. [2012/3192]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria d'Infraestructures, Territori i Medi Ambient a la persona o entitat denunciada que a continuació es detalla, ja que s'ha intentat la notificació en l'últim domicili conegut i no s'ha pogut practicar.  
  
Expedient número: 377/05 SAN.  
Entitat o persona interessada: Vicente Ramón Esquer Burgos.  
Últim domicili conegut: c/ Herba, 3. València.  
Assumpte: declaració de sobreseïment d'expedient sancionador dictat pel director general de Qualitat Ambiental el 26 de gener de 2012.  
  
L'expedient corresponent es troba en el Servici d'Inspecció Mediambiental de la Conselleria d'Infraestructures, Territori i Medi Ambient, c/ Francesc Cubells, 7, 46181 València, on haurà de comparéixer per a conéixer el contingut íntegre de l'acte en el termini de deu dies hàbils, comptats des de l'endemà de la publicació del present en el Diari Oficial de la Comunitat Valenciana.  
S'informa l'interessat del dret que l'assistix a aportar les al·legacions que estime convenients en la seua defensa, o si és el cas a interposar recurs, tot això dins del termini legalment establit. Transcorregut el termini sense haver fet ús d'este dret, es dictaran les resolucions oportunes.  
  
València, 21 de març de 2012.- El director general de Qualitat Ambiental: Vicente Tejedo Tormo.
Diari Oficial de la Generalitat Valenciana


Sumari del DOGV 6777, del 18-05-2012 (2012/4797)

Adjudicació definitiva número 40/2012. Subministrament d'envasos de plàstic d'ús farmacèutic d'administració oral per al Centre de Dispensació de Metadona.
-----------------------------------------------------------------------------------------------------------------------------------------------------------

### Dades del document

Número de DOGV
:   6777

Data del DOGV
:   18-05-2012

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2012/4797


Data del document
:   08-05-2012

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * contracte de subministraments
    * adjudicació de contracte administratiu

Adjudicació definitiva número 40/2012. Subministrament d'envasos de plàstic d'ús farmacèutic d'administració oral per al Centre de Dispensació de Metadona. [2012/4797]  
  
1. Entitat adjudicadora  
a) Organisme: Generalitat Valenciana. Agència Valenciana de Salut. director general de Règim Econòmic de la Sanitat.  
b) Dependència que tramita l'expedient: Direcció Territorial de Sanitat de València, GV Fernando el Catòlic, 74. 46762 València. Telèfon 124 256 321, fax 944 249 774.  
c) Número d'expedient: 40/2012.  
2. Objecte del contracte  
a) Tipus de contracte: contracte de subministraments.  
b) Descripció de l'objecte: adquisició de 683.200 envasos d'ús farmacèutic d'administració oral per al Centre de Dispensació de Metadona.  
c) Lots: -  
d) Butlletí o diari oficial i data de publicació de l'anunci de licitació: Diari Oficial de la Comunitat Valenciana núm. 6712, de 13 de febrer de 2012.  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Criteris d'adjudicació: diversos criteris d'adjudicació.  
4. Pressupost base de licitació  
Import total: vuitanta-tres mil quatre-cents noranta euros amb nou cèntims (83.490,09 €), IVA exclòs; noranta mil cent seixanta-nou euros amb trenta cèntims (90.169,30 €), IVA inclòs.  
5. Adjudicació definitiva  
a) Data d'adjudicació: 20 de març de 2012.  
b) Contractista: Exclusivas Pascual i Furió, SA.  
c) Nacionalitat: espanyola.  
d) Import d'adjudicació: vuitanta-tres mil quatre-cents divuit euros amb setanta-dos cèntims (83.418,72 €), IVA exclòs; noranta mil noranta-dos euros amb vint-i-dos cèntims (90.092,22 €), IVA inclòs.  
  
  
València, 8 de maig de 2012.- El director general de Règim Econòmic de la Sanitat (Decret 25/2005, de 4 de febrer, DOGV núm. 4941): Francisco Soriano Cano.